Årsmelding bolig 2022

Beskrivelse av boligen

* Boligen hadde 5 brukere pr. 31.12.22. To av brukerne flyttet inn i løpet av 2022.
* Boligen har 14,38 årsverk pr 31.12.22
* Det er ansatt fem vernepleiere, en fysioterapeut og tre helsefagarbeidere på avdelingen. Vi har også en lærling i helsefagarbeid.
* Vi yter tjenester til brukere med multifunksjonshemming og sammensatte behov. Det er en homogen gruppe som trives godt sammen.
* Boligens målsetting er å yte et godt og helhetlig tjenestetilbud for den enkelte bruker med utgangspunkt i brukers behov, ressurser og samarbeid med pårørende/verge.
* Målrettet miljøarbeid er med på å fremme den enkelte brukers utvikling fysisk, psykisk og sosialt.

Dette har vi arbeidet med i år

* I år har vi hatt pårørendesamarbeid som tema, og vi har diskutert dette på flere personal- og brukermøter. Vi har også hatt et foreldremøte i løpet av året.
* Personalet har fått gjennomgang av brannrutiner med driftssjef, samt to brannøvelser utført på avdelingen.
* Personalgruppen har vært på internkurs og tatt e-læringskurs. Det er spesielt kap. 9, legemiddelhåndtering og smittevern som har vært fokusområder. Vi har også hatt forflytningskurs med fysioterapeutene på huset. Noen ansatte har vært på epilepsikurs, og ledende miljøterapeut og avdelingsleder var på konferanse om bofellesskap.
* Vi har hatt et utvidet personalmøte med temaet utviklingshemmede og seksualitet.
* Det ble arrangert førstehjelpskurs hvor store deler av personalgruppen deltok.
* I løpet av 2022 har vi digitalisert oss på flere områder. Vi har innført et digitalt journalsystem, OMHU. Vi har også byttet til et nytt, digitalt dokumentsystem, og helt på tampen av året ble avvikssystemet vårt også digitalt.

Ninett Fjellbu Vanghøj  
Avdelingsleder